Paraga estri ing sawijining carita kethoprak dening kontingen kethoprak Kabupaten Gunungkidul nyuduk-sarira, nyuduk-jiwa, nggambarake Simbok Bumi (waca: bumi Gunungkidul kang ‘sumemi’; nedheng-nedhenge semi) kang mudal-mudal sindhune (banyu-susune), mubal-mumbul pambengoke (sindune; swarane). Apa sanyatane tumindake iku karana (para) paraga ‘jalu’ kang nempuh jiwane paraga ‘estri’, prajanjene duk rikala semana, satemah Pun Estri paripaksa ditrajang, disuduk sarirane? Cinucuh, cinucu? Ananging kang sunyata: sarirane pancen wus tuwek. Jiwane wus tuwuk. Linggane (awake, anggane, badane) kagoco ligan Pun “Jalu”. Kararas, karempu, kaestreni wola-wali. Wus mancur, muncar, lan muncrat rahe (nutfahe). Kodal (ka-udal) ron-ronane. Dening dayaning dhuwung. Suduk. Suji. Tedhak-turune Rawi. Pun Estri mulung-ati. Mudalake banyu. Mijilake rah. Piyambake mapag pralaya. Prajaya.
